|  |
| --- |
| FRANCUSKA REPUBLIKA |
|  |  |  |
| Ministarstvo ekološke tranzicijei teritorijalne kohezije |
|  |  |  |
|  |  |  |

**Uredba br. od**

 o obvezi nuđenja na prodaju neprerađenog svježeg voća i povrća bez ambalaže proizvedene u cijelosti ili djelomično od plastike

Oznaka NOR:

***Zainteresirane strane:*** *maloprodajna mjesta specijalizirana ili nespecijalizirana za prodaju voća i povrća u trgovinama, na štandovima i na tržnicama.*

***Predmet:*** *uvjeti za provedbu obveze nuđenja na prodaju neprerađenog svježeg voća i povrća bez ambalaže proizvedene u cijelosti ili djelomično od plastike.*

***Stupanje na snagu:*** *Uredba stupa na snagu dan nakon objave.*

***Sažetak:*** *Uredbom se utvrđuju uvjeti za provedbu odredbe iz Zakona od 10. veljače 2020. o borbi protiv otpada i kružnom gospodarstvu u kojoj se propisuje da sva maloprodajna poduzeća stavljaju u prodaju neprerađeno voće i povrće bez plastične ambalaže.*

*Utvrđeno je da se ta odredba primjenjuje na neprerađeno svježe voće i povrće, to jest na voće i povrće koje se prodaje u izvornom stanju ili je podvrgnuto pripremi kao što je čišćenje, obrezivanje, cijeđenje ili sušenje.*

*Također, navodi se definicija plastične ambalaže. Sadrži popis svježeg voća i povrća koje ne podliježe ovoj obvezi jer u rasutom stanju postoji rizik od oštećenja.*

***Upućivanja:*** *Zakonik o okolišu izmijenjen ovom Uredbom dostupan je, u verziji koja proizlazi iz ove izmjene, na internetskoj stranici Légifrance (https://legifrance.gouv.fr).*

**Predsjednik Vlade,**

na temelju izvješća ministra ekološke tranzicije i teritorijalne kohezije,

uzimajući u obzir Provedbenu uredbu Komisije (EU) 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća,

uzimajući u obzir Provedbenu uredbu Komisije (EU) br. 1333/2011 od 19. prosinca 2011. o utvrđivanju tržišnih standarda za banane, pravila za provjeru usklađenosti s tim tržišnim standardima i zahtjeva u pogledu obavješćivanja u sektoru banana,

uzimajući u obzir Zakon br. 2020-105 od 10. veljače 2020. o borbi protiv otpada i o kružnom gospodarstvu, a posebno njegov članak 77.,

uzimajući u obzir Zakonik o zaštiti okoliša, posebice njegov članak L. 541-15-10.,

uzimajući u obzir Odluku br. 55-1126 od 19. kolovoza 1955. o provedbi članka L. 214-1. Zakonika o zaštiti potrošača u pogledu trgovine voćem i povrćem,

uzimajući u obzir primjedbe iznesene tijekom javnog savjetovanja provedenog između XX. prosinca 2022. i XX. siječnja 2023., u skladu s člankom L. 123-19-1. Zakonika o okolišu,

**ovime donosi:**

**Članak 1.**

Odjeljak 10. poglavlja I. glave IV. knjige V. regulatornog dijela Zakonika o okolišu dopunjen je člankom D. 541-334. kako slijedi:

*„Članak D. 541-334. – I.* – Za potrebe podstavka 16. stavka III. članka L. 541-15-10. primjenjuju se sljedeće definicije:

1. „Voće i povrće”: biljke ili njihovi dijelovi, kao što su stabljike, korijenje, gomolji, lišće, plodovi, sjeme namijenjeni za prehranu ljudi te jestive gljive;

2. „Neprerađeno svježe voće i povrće”: svježe voće i povrće, čija je priprema u skladu sa sljedećim ograničenjima:

– zadovoljava tržišne standarde iz Provedbene uredbe Komisije (EZ) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća;

– zadovoljava tržišne standarde iz Provedbene uredbe Komisije (EU) br. 1333/2011 od 19. prosinca 2011. o utvrđivanju tržišnih standarda za banane, pravila za provjeru usklađenosti s tim tržišnim standardima i zahtjeva u pogledu obavješćivanja u sektoru banana;

– zadovoljava odluke donesene na temelju članka 4. Uredbe br. 55-1126 od 19. kolovoza 1955. o provedbi članka L. 214-1. Zakonika o zaštiti potrošača u pogledu trgovine voćem i povrćem;

3. „Pakiranje”: spremnik, vanjska ambalaža ili pokrov, koji u cijelosti ili djelomično pokrivaju voće i povrće kako bi tvorili prodajnu jedinicu za potrošača i osigurali njegovu prezentaciju na prodajnom mjestu.;

4. „Plastični materijal”: materijal kako je definiran u članku D. 541-330 Zakonika o okolišu.

II. – Voće i povrće koje predstavlja opasnost od kvarenja kada se prodaje u rasutom stanju iz druge rečenice podstavka 16. stavka III. članka L. 541-15-10. su:

– matovilac, mladi izdanci, aromatično bilje, jestivo cvijeće, klice graha;

– proklijalo sjeme;

– zrelo voće;

– brusnice, europske brusnice, biljke iz roda physalis i borovnice, maline, jagode, kupine, ribiz, bazge, ogrozd i ribiz, crni ribiz i kivi;

 – endivije;

– gljive;

– mala mrkva;

– špinat i kiseljak.”

**Članak 2.**

Kako bi se omogućilo odlaganje ambalažnih zaliha, sljedeće voće i povrće može se izlagati za prodaju u ambalaži izrađenoj u cijelosti ili djelomično od plastičnog materijala do 31. prosinca 2023.:

* rebraste rajčice, izdužene rajčice u obliku srca, cherry ili koktel rajčice (minijaturne sorte);
* šparoge;
* brokula;
* rani krumpir i rana mrkva;
* salata;
* rani luk;
* rana repa;
* prokulice;
* zeleni grah;
* trešnje;
* grožđe;
* breskve, nektarine i marelice.

**Članak 3.**

Ministar gospodarstva, financija te industrijskog i digitalnog suvereniteta, ministar poljoprivrede i prehrane, ministar ekološke tranzicije i teritorijalne kohezije i državna tajnica ministra ekološke tranzicije i teritorijalne kohezije nadležna za ekologiju, odgovorni su, u okviru svojih nadležnosti, za provedbu ove Uredbe, koja će biti objavljena u *Službenom listu* Francuske Republike.

Sastavljeno dana